**Inštrukcia pre jednorazové testovanie kloktacími PCR testami na začiatku školského roka 2021/2022**

Na začiatku školského roka 2021/2022 Ministerstvo školstva, vedy, výskumu a športu SR (ďalej len „ministerstvo“) umožní jednorazové testovanie kloktacími PCR testami všetkých žiakov základných škôl (0. -9. ročníka) a všetkých žiakov špeciálnych základných škôl, ktorých rodičia prejavia záujem o toto testovanie, za účelom udržania bezpečného prostredia v školách. Takúto možnosť majú aj tí žiaci, ktorí sú zaočkovaní a aj tí žiaci, ktorí prekonali ochorenie COVID-19, pokiaľ ich rodičia o ne prejavia záujem. Vo všetkých prípadoch je testovanie kloktacími PCR testami dobrovoľné.

Možnosť testovania kloktacími PCR testami bude dostupná len na začiatku školského roka.

Od 2. 9. 2021 do 5. 9. 2021 sa realizuje testovanie žiakov. Škola na základe dohody s dodávateľom testov určí deň a spôsob realizácie testovania kloktacími PCR testami. Škola informuje rodičov o dni a spôsobe realizácie testovania kloktacími PCR testami.

Deň zberu testov si škola dohodne s dodávateľom kloktacích testov individuálne. Testy budú vyzdvihnuté dodávateľom na adrese školy.

Do 48 -72 hodín od zozbierania testov bude doručený výsledok testu prostredníctvom SMS alebo e-mailu rodičovi. Škola obdrží takisto anonymizovaný výsledok testovania prostredníctvom e-mailu. V prípade, že rodič neobdrží výsledok testu, kontaktuje dodávateľa.

**AKO POSTUPUJE ŠKOLA V PRÍPADE, ŽE TESTOVANIE PREBIEHA V DOMÁCOM PROSTREDÍ**

V prípade, že zákonný zástupca prejavil záujem o testovanie kloktacími PCR testami a testuje v domácom prostredí, tak tieto testy škola poskytne zákonnému zástupcovi na domáce použitie. Testovanie prebieha v dátume od 2. – 5. 9. 2021, pričom škola dohodne dátum a spôsob realizácie s dodávateľom testov.

Škola na základe dohody s dodávateľom informuje zákonných zástupcoch o konkrétnom dni, kedy sa realizuje zber použitých odberových sád.

Úloha školy:

1. rozdanie odberových sád, pričom si vedie zoznam odberových sád (číslo sady, meno žiaka, dátum odovzdania odberovej sady zákonnému zástupcovi, dátum prevzatia späť školou použitej odberovej sady odobratej vzorky) od zákonného zástupcu,

2. zabezpečiť dostupnosť inštruktážnych videí a iných informačných materiálov na dostupných informačných portáloch školy (napr. EDUPAGE), alebo sprístupni informáciu, že tieto inštruktážne videá a informačné materiály sú dostupné na webovom sídle ministerstva školstva: https://www.minedu.sk/kloktacie-testy-na-skolach/ , a to najmenej jeden deň pred samotným testovaním. V prípade, že zákonný zástupca nemá prístup k internetu, škola odprezentuje dostupné video v priestoroch školy. Informácia o dostupnosti inštruktážneho videa a informačných letákov musí byť zabezpečená najmenej deň pred samotným odberom vzorky,

3. zber použitých a riadne zabalených odberových sád, a to ráno po vykonaní ranného filtra, najneskôr v ten deň, ako majú byť odobraté vzorky odovzdané dodávateľovi testov,

4.administratívu spojenú s registráciou odberovej sady - v prípade, že zákonný zástupca nemá možnosť vykonať registráciu použitej odberovej sady, požiada školu o asistenciu alebo vykonanie registrácie odobratej vzorky,

5. doručenie použitej a správne zabalenej odberovej sady do školy v presne stanovený termín školou,

6. odovzdanie čestného vyhlásenia o odobratí vzorky. Vzor čestného vyhlásenia je dostupný na https://www.minedu.sk/kloktacie-testy-na-skolach/ s názvom súboru „Čestné vyhlásenie - samoodber.“

Viac informácií k testovaniu nájdete na https://www.unilabs.sk/pcr-testovanie-skol-kloktanim

KTO VYZDVIHNE POUŽITÉ ODBEROVÉ SADY?

Škola prostredníctvom nimi určenej zodpovednej osoby komunikuje s dodávateľom testov pri preberaní a odovzdávaní odberových sád, s ktorým si dohodne čas a miesto preberania resp. odovzdávania odobratých vzoriek. Dodávateľ testov distribuuje a zbiera odberové sady priamo do a zo školy. Odobraté vzorky zozbiera zo školy dodávateľ testov, ktorý ich vyhodnotí PCR testom.

KEDY A AKO SA ŠKOLY A ŽIACI DOZVEDIA VÝSLEDOK TESTOVANIA?

Zákonní zástupcovia žiakov a teda aj samotní žiaci sa dozvedia výsledok z kloktacieho PCR testu najneskôr do 72 hodín od termínu vyzdvihnutia vzoriek zo školy dodávateľom testov, a to buď prostredníctvom zaslanej SMS alebo zaslaného e-mailu. Škola dostane emailom od dodávateľa testov sumárnu anonymizovanú informáciu o výsledkoch testovania žiakov vo formáte celkového počtu negatívne alebo pozitívne testovaných žiakov na prítomnosť vírusu SARS-CoV-2 v štruktúre buď za celú školu alebo za jednotlivé testované skupiny.

KAM SA OBRÁTIŤ V PRÍPADE DOPLŇUJÚCICH OTÁZOK? ?

V prípade potreby zodpovedania ďalších doplňujúcich otázok pri zadávaní požiadavky do online formuláru nás môžete kontaktovať call centrum na bezplatnom čísle 0800 138 033, prostredníctvom e-mailu na adrese kloktanie@minedu.sk. Viac informácií nájdete tiež na Kloktacie testy na školách | Ministerstvo školstva, vedy, výskumu a športu Slovenskej republiky (minedu.sk).

Viac info

https://www.minedu.sk/kloktacie-testy-na-skolach/